. ΕΙΔΙΚΟΙ ΟΡΟΙ

1. ΥΠΟΒΟΛΗ ΠΡΟΣΦΟΡΩΝ 

· Οι ενδιαφερόμενοι θα πρέπει να καταθέσουν εγγράφως κλειστό φάκελο προσφοράς με τα εξής στοιχεία και δικαιολογητικά:

1. Πίνακα με συμπληρωμένα τα ακόλουθα στοιχεία:

	1
	Όνομα-Επώνυμο/Επωνυμία προσφέροντα:
	

	2
	Α.Φ.Μ – ΔΟΥ:
	


	3
	Αρ. Ταυτότητας ή Διαβατηρίου:
	

	4
	Προσφορά μηνιαίο μίσθωμα για το κατάστημα Νο 7.:
	

	5
	Χρήση μισθίου (επαγγελματική στέγη με αναφορά αναλυτική για το είδος της επαγγελματικής χρήσης)
	

	6
	Ονοματεπώνυμο Εγγυητή:
	

	7
	Α.Φ.Μ Εγγυητή-ΔΟΥ:
	

	8
	Αρ. Ταυτότητας ή Διαβατηρίου Εγγυητή:
	

	9
	Εγγυητική Επιστολή Συμμετοχής:

(Ποσό, Τράπεζα)
	

	10
	Υπεύθυνη Δήλωση
	

	11
	Νομιμοποιητικά έγγραφα
	1.

2.

3.

…..

	Ημερομηνία Προσφοράς :

Υπογραφή και σφραγίδα


2. Εγγυητική επιστολή συμμετοχής για κάθε προσφορά καταστήματος ξεχωριστή, γραμμάτιο παρακαταθήκης χρηματικού ποσού ίσου με το 5% της τιμής εκκίνησης, υπολογιζόμενου για ολόκληρη τη μισθωτική περίοδο, ή ισόποση εγγυητική επιστολή Τράπεζας αναγνωρισμένης στην Ελλάδα, ήτοι ποσού 7.920,00 ευρώ.

3. Ο ενδιαφερόμενος είναι υποχρεωμένος να παρουσιάσει και αξιόχρεο εγγυητή για την υπογραφή των πρακτικών της δημοπρασίας και του μισθωτηρίου συμβολαίου, εφόσον επιλεγεί η προσφορά του. Η παραπάνω εγγύηση  εκπίπτει υπέρ του κληροδοτήματος, εάν ο πλειοδότης με τον εγγυητή αρνηθούν να υπογράψουν τα πρακτικά της δημοπρασίας. 

4. Η εγγυητική επιστολή συμμετοχής επιστρέφεται στους συμμετέχοντες που δεν κατακυρωθεί στο αποτέλεσμα της παρούσας δημοπρασίας μετά από την κοινοποίηση της έγκρισης εκμίσθωσης από την Αποκεντρωμένη Διοίκηση Αττικής.

5. Η εγγυητική επιστολή συμμετοχής επιστρέφεται στον πλειοδότη μετά την υπογραφή του μισθωτηρίου συμβολαίου και την καταβολή της απαιτούμενης εγγύησης.

6. Υπεύθυνη δήλωση του Ν. 1599/1986, χωρίς να απαιτείται θεώρηση γνησίου υπογραφής, στην οποία θα αναφέρει ότι ο ενδιαφερόμενος:


α) επισκέφτηκε και εξέτασε το προς εκμίσθωση υπ’ αριθμ.7 κατάστημα και έχει πλήρη γνώση της καταστάσεως στην οποία αυτό ευρίσκεται και

      β) συνέταξε την προσφορά του σύμφωνα με τους όρους της παρούσας διακήρυξης και έλαβε γνώση των όρων της παρούσας διακήρυξης, τους οποίους αποδέχεται πλήρως και ανεπιφύλακτα 


γ) το μίσθιο θα χρησιμοποιηθεί –με αναφορά από ποιον– ως επαγγελματική στέγη και συγκεκριμένα για τη χρήση ………………...και είναι της αρεσκείας του και απολύτως κατάλληλο για τη χρήση που το προορίζει.

δ) ότι ο ενδιαφερόμενος/συμμετέχων δεν έχει οφειλές από προηγούμενη/νες μισθώσεις ακινήτων κάθε είδους που ανήκουν στο Πανεπιστήμιο Αθηνών καθ’ οιονδήποτε τρόπο (συμπεριλαμβανομένης και της διαχείρισης κληροδοτημάτων) ή και δεν βρίσκεται σε οποιουδήποτε είδους και βαθμού δικαστική εκκρεμότητα με το Πανεπιστήμιο Αθηνών 

7. Οι συμμετέχοντες στην πλειοδοτική δημοπρασία, καθώς και οι οριζόμενοι της παρούσας διακήρυξης, εγγυητές αυτών οφείλουν να προσκομίσουν στο φάκελο της προσφοράς τους  και τα εξής νομιμοποιητικά έγγραφα σε ισχύ:

ΦΥΣΙΚΑ ΠΡΟΣΩΠΑ- ΕΓΓΥΗΤΗΣ

· Δελτίο  αστυνομικής ταυτότητας ή διαβατήριο 

· Απόσπασμα ποινικού μητρώου (έκδοσης τελευταίου τριμήνου)

· Πιστοποιητικό φορολογικής ενημερότητας 
· Πιστοποιητικό ασφαλιστικής ενημερότητας ( ως προς τις υποχρεώσεις του που αφορούν τις εισφορές κοινωνικής ασφάλισης (κύριας και επικουρικής) όλων των οργανισμών στους οποίους είναι ασφαλισμένο το εν γένει προσωπικό του, τους οποίους και δηλώνει). (μόνο για τον υποψήφιο ενδιαφερόμενο – όχι ο εγγυητής)

· Πιστοποιητικό αρμόδιας δικαστικής ή διοικητικής αρχής από την οποία να προκύπτει ότι ο ενδιαφερόμενος (όχι ο εγγυητής):

· δεν έχει κηρυχθεί σε πτώχευση

· δεν έχει κινηθεί κατ’ αυτού διαδικασία κήρυξης σε πτώχευση

ΝΟΜΙΚΑ ΠΡΟΣΩΠΑ

· Πιστοποιητικό φορολογικής ενημερότητας
· Πιστοποιητικό ασφαλιστικής ενημερότητας ( ως προς τις υποχρεώσεις του που αφορούν τις εισφορές κοινωνικής ασφάλισης (κύριας και επικουρικής) όλων των οργανισμών στους οποίους είναι ασφαλισμένο το εν γένει προσωπικό του, τους οποίους και δηλώνει). (μόνο για τον υποψήφιο ενδιαφερόμενο – όχι ο εγγυητής)

· Απόσπασμα ποινικού μητρώου του νομίμου εκπροσώπου του νομικού προσώπου (έκδοσης τελευταίου τριμήνου)

· Πιστοποιητικό αρμόδιας δικαστικής ή διοικητικής αρχής από την οποία να προκύπτει ότι: 

· δεν έχει κηρυχθεί σε πτώχευση

· δεν έχει κινηθεί κατ’ αυτού διαδικασία κήρυξης σε πτώχευση

· δεν βρίσκεται σε λύση ή εκκαθάριση

· δεν βρίσκεται σε αναγκαστική διαχείριση

· δεν έχει κινηθεί κατ’ αυτού διαδικασία διορισμού εκκαθαριστή

Ο εγγυητής του Νομικού Προσώπου θα προσκομίσει τα δικαιολογητικά του Φυσικού Προσώπου όπως αναγράφονται ανωτέρω.

Τα Νομικά Πρόσωπα πέραν των ανωτέρω εγγράφων θα πρέπει  να προσκομίσουν όλα τα νομιμοποιητικά έγγραφα κάθε συμμετέχοντος για την απόδειξη των ανωτέρω ιδιοτήτων και της εξουσίας έκδοσης παραστατικού εκπροσώπησης. Συγκεκριμένα:

Για Ημεδαπά νομικά πρόσωπα με τη μορφή Ανωνύμου Εταιρείας (Α.Ε.) ή Εταιρείας Περιορισμένης Ευθύνης (Ε.Π.Ε.):

· Πρακτικό απόφασης Δ.Σ. περί εγκρίσεως συμμετοχής στο διαγωνισμό και εξουσιοδότηση σε συγκεκριμένο πρόσωπο να καταθέσει την προσφορά.

· Σε περίπτωση ΑΕ

i) Το κωδικοποιημένο καταστατικό της εταιρείας, όπως ισχύει, σε ακριβές αντίγραφο από το Γ.Ε.Μ.Η.,

ii) Το ΦΕΚ συστάσεως της εταιρείας,

iii) Το ΦΕΚ της ισχύουσας εκπροσώπησης της εταιρείας, ή, σε περίπτωση που αυτό δεν έχει εκδοθεί, ακριβές αντίγραφο του πρακτικού του Δ.Σ. για την ισχύουσα εκπροσώπηση της εταιρείας, αντίγραφο της αίτησης υποβολής αυτού στο αρμόδιο Γ.Ε.Μ.Η., με το σχετικό αριθμό πρωτοκόλλου για την καταχώρηση αυτού στο Γ.Ε.Μ.Η. και αντίγραφο του αποδεικτικού ΤΑΠΕΤ για τη δημοσίευσή του στο ΦΕΚ ή την εντολή προς δημοσίευση του αρμόδιου Γ.Ε.Μ.Η. ή ακριβές αντίγραφο της σχετικής ανακοίνωσης του αρμόδιου Γ.Ε.Μ.Η., iv) Πιστοποιητικό από το αρμόδιο Γ.Ε.Μ.Η. όπου θα εμφαίνονται όλες οι καταστατικές τροποποιήσεις το οποίο θα έχει εκδοθεί το πολύ τρεις (3) μήνες πριν την καταληκτική ημερομηνία υποβολής των προσφορών.

· Σε περίπτωση ΕΠΕ

i) Το ΦΕΚ σύστασης της εταιρείας

ii) Το καταστατικό της εταιρείας, όπως ισχύει, με όλες τις τυχόν τροποποιήσεις του, καθώς και τα σχετικά ΦΕΚ,

iii) Πλήρη σειρά των εγγράφων που τυχόν απαιτούνται, σύμφωνα με το καταστατικό της εταιρείας, για τον ορισμό διαχειριστή και εκπροσώπου αυτής, καθώς και τα σχετικά ΦΕΚ,

iv) Πιστοποιητικό από το αρμόδιο Γ.Ε.Μ.Η. όπου θα εμφαίνονται όλες οι καταστατικές τροποποιήσεις το οποίο θα έχει εκδοθεί το πολύ τρεις (3) μήνες πριν την καταληκτική ημερομηνία υποβολής των προσφορών

· Σε περίπτωση ΙΚΕ

i) Ιδιωτικό ή συμβολαιογραφικό έγγραφο σύστασης της εταιρείας (καταστατικό), όπως ισχύει σε ακριβές αντίγραφο από το Γ.Ε.Μ.Η.,

ii) Πλήρη σειρά εγγράφων από όπου θα προκύπτει η ισχύουσα εκπροσώπηση της εταιρείας σε ακριβή αντίγραφα από Γ.Ε.Μ.Η.,

iii) Πιστοποιητικό από το αρμόδιο Γ.Ε.Μ.Η. όπου θα εμφαίνονται όλες οι καταστατικές τροποποιήσεις το οποίο θα έχει εκδοθεί το πολύ τρεις (3) μήνες πριν την καταληκτική ημερομηνία υποβολής των προσφορών.

· Σε περίπτωση Προσωπικών Εταιρειών

i) Το καταστατικό της εταιρείας, όπως ισχύει, με όλες τις τυχόν τροποποιήσεις του, σε αντίγραφα θεωρημένα από το Πρωτοδικείο,

ii) Πλήρη σειρά των εγγράφων που τυχόν απαιτούνται, σύμφωνα με το καταστατικό της εταιρείας, για τον ορισμό διαχειριστή και εκπροσώπου αυτής,

iii) Πιστοποιητικό από το αρμόδιο Πρωτοδικείο όπου θα εμφαίνονται όλες οι καταστατικές τροποποιήσεις, το οποίο θα έχει εκδοθεί το πολύ τρεις (3) μήνες πριν την καταληκτική ημερομηνία υποβολής των προσφορών.

· Σε περίπτωση Αλλοδαπών Εταιρειών

Σε περίπτωση αλλοδαπών εταιρειών, και εφόσον στην οικεία χώρα δεν υπάρχει αντίστοιχη υποχρέωση δημοσίευσης στην Εφημερίδα της Κυβερνήσεως των σχετικών στοιχείων των εταιρειών, είναι δυνατόν τα ανωτέρω νομιμοποιητικά έγγραφα να αντικατασταθούν από επίσημες βεβαιώσεις του Αρμοδίου Εμπορικού Επιμελητηρίου για την ισχύουσα εκπροσώπηση της εταιρείας, από ένορκη βεβαίωση των εκπροσώπων του υποψηφίου ενώπιον συμβολαιογράφου, δικαστικής ή διοικητικής Αρχής ή, σε περίπτωση που δεν προβλέπεται από το δίκαιο της οικείας χώρας ένορκη βεβαίωση, από υπεύθυνη δήλωση των ως άνω εκπροσώπων, φέρουσα βεβαίωση του γνησίου της υπογραφής από συμβολαιογράφο, δικαστική ή διοικητική Αρχή. Τα ανωτέρω έγγραφα πρέπει να συνοδεύονται από επίσημη μετάφραση στα Ελληνικά.

Από τα προσκομιζόμενα αντίστοιχα νομιμοποιητικά έγγραφα και πιστοποιητικά θα πρέπει να αποδεικνύεται η νόμιμη σύσταση και λειτουργία τους, η εγγραφή στα προβλεπόμενα μητρώα εταιρειών και το τελευταίο σε ισχύ καταστατικό, και οι λοιπές πληροφορίες και στοιχεία, που ζητούνται ανωτέρω για τους ημεδαπούς.

